Lewe in volkleur | News24
LAST UPDATED: 2017-10-19, 22:26
Foto: Johann van Dalen 'n Modefoto geneem deur Johann van Dalen met verlengde blootstelling.
PASSIE en kreatiwiteit is wat fotograaf en entrepreneur, Johann van Dalen dryf en sy sukses in die bedryf is daaraan toegeskryf.
Sy portefeulje bevat 'n verskei-denheid unieke werke, maar sy fokus is die modebedryf en kreatiewe­ werk. " "Die laaste ses maande is ek besig met 'n nuwe projek, elke foto wat ek neem moet 'n boodskap hê," sê Van Dalen.
Die nuutste hiervan is fotografie met verlengde blootstelling (long exposure photography).
Van Dalen se ander passie is gemeenskapswerk. Hy glo daarin om terug te gee. "'n Mens moet 'n verskil maak en jou talente gebruik om ander te bevoordeel," sê hy.
"Ek het onlangs die Kuswag Karnaval as 'n gemeenskapsprojek gedek en een van my gunste-linge is 'n branderplank sessie met gestremde kinders, I-Care en 'n projek met SAPS en Tongaat se Trauma en Slagoffer Eenheid en die junior sokker klub. Op die oomblik is ek besig met Mr Umbilo," sê Van Dalen.
Die fotograaf is gebore in 1987, in Belville in die Kaap en bly in Amanzimtoti sedert hy 16 is. "Ek was 'n leerling aan Kuswag. Dit is die eerste skool waar ek nie detensie gekry het nie," sê hy laggend.
Dit is ook die jaar waar sy belangstelling in fotografie begin. "Ek het altyd my klein mik-en-druk kameratjie saam met my gedra en later met die kamera op my foon foto­'s geneem," sê Van Dalen.
Facebook is die ideale medium om sy maatskappy ISO Media en gemeenskapswerk te bemark. Hy werk lang ure elke aand en gebruik You Tube as 'n leermiddel vir fotografie. Sy advies vir jongmense wat die mark wil betree is om jou dienste gratis aan te bied. "Dit is die vinnigste manier om te leer," sê hy.
Van Dalen werk ook saam met Toby Delport van TD Dreams om troues te fotografeer en hul doen ook troufilms. Meyrick Stephan werk as ontwerper vir Van Dalen.
In antwoord van wat op sy "bucket list" is, sê hy, hy wil presies doen wat hy nou doen, mode fotografie, bekende musiek kunstenaars en gemeenskapswerk. Sy boetie is die bekende DJ, Will Vandal, vandaar sy passie vir musiek kunstenaars. Hy sal hou van nuwe uitdagings en om saam met toegewyde mense te werk aan nuwe projekte.
Van Dalen is tans opsoek na iemand wat belangstel om klere te borg, vir sy nuwe gemeenskapsprojek. "Die idee is om hawelose mense te fotografeer en te profiel vir werkskepping. Ek wil hul fotos neem nadat hul 'n gratis haarsny en nuwe klere gekry het," verduidelik Van Dalen. Belangstellendes kan hom kontak op j.vandalen@hotmail.com